Πικάντικο κoτόπουλο «Cajun» από τη Λουιζιάνα
Αν αγαπάτε τις έθνικ κουζίνες αυτή η συνταγή για κοτόπουλο μαριναρισμένο με το μείγμα μπαχαρικών Cajun θα γίνει από τις αγαπημένες σας!
4 φιλέτα στήθος κοτόπουλου, κομμένα σε κομμάτια πάχους 2 εκ. και πλάτους 5-6 εκ., 2 κουτ. σούπας αποξηραμένες νιφάδες κρεμμυδιού* ή 1/2 μικρό ξερό κρεμμύδι, τριμμένο, 40 ml ελαιόλαδο, 1 κουτ. γλυκού κύμινο, σε σκόνη, 1/2 κουτ. γλυκού σπόροι κάρδαμου, καλά κοπανισμένοι, 1 κουτ. γλυκού κόλιανδρος ξερός, καλά κοπανισμένος, 1 κουτ. γλυκού ρίγανη ξερή, τριμμένη, 1/2 κουτ. γλυκού θυμάρι ξερό, τριμμένο, 2 κουτ. γλυκού αλάτι, 1 κουτ. γλυκού πιπέρι, φρεσκοτριμμένο, 1 κουτ. γλυκού πάπρικα πικάντικη, σε σκόνη, 1/2 κουτ. γλυκού κουρκουμάς*
Για να φτιάξουμε το πικάντικο κoτόπουλο «Cajun» από τη Λουιζιάνα, ξεκινάμε ανακατεύοντας σε ένα μπολ όλα τα υλικά για το «Cajun», προσθέτουμε το αποξηραμένο κρεμμύδι και το λάδι, ανακατεύουμε μέχρι να σχηματιστεί ένας πηχτός πολτός και αλείφουμε το κοτόπουλο από όλες τις πλευρές.Ψήνουμε στα κάρβουνα ή σε ψησταριά υγραερίου σε δυνατή φωτιά για περίπου 6-8 λεπτά από κάθε πλευρά.Ψήσαμε τα φιλέτα σε ψησταριά υγραερίου (11,8 ΚW) σε δυνατή φωτιά και σε καλά λαδωμένη σχάρα. Χρειάστηκαν 6 λεπτά μέχρι να ψηθούν από τη μία πλευρά και να ξεκολλούν εύκολα από τη σχάρα. Τα γυρίσαμε, μετριάσαμε τη φωτιά και τα ψήσαμε για άλλα 8 λεπτά από την άλλη πλευρά, μέχρι να ψηθούν καλά, αλλά χωρίς να στεγνώσουν.Σερβίρουμε τα φιλέτα σε πιατέλα και τα συνοδεύουμε με ψητά καλαμπόκια και γουακαμόλε (αβοκάντο με λάιμ και ψιλοκομμένο κρεμμύδι).
Κοτόπουλο